РЕПУБЛИКА СЕВЕРНА  МАКЕДОНИЈА

МИНИСТЕРСТВО ЗА СОЦИЈАЛНА ПОЛИТИКА, ДЕМОГРАФИЈА И МЛАДИ
Oбјавува
Барање за изразување на интерес за позиција 
Правен консултант за сеопфатна проценка на системот за 
социјална заштита во Република Северна Македонија 
(реф.бр. MK/ SSIP II # 1.2.16)
Име на проект:  Bтор Проект за подобрување на социјалните услуги (ППСУ II) 

Кредит Бр: 96330 –МК 

Консултантски услуги – Индивидуален консултант 
1. На Република Северна Македонија и е одобрен кредит од страна на Групацијата на Светска банка за потребите за реализација на Вториот Проектот за подобрување на социјалните услуги. Дел од овие средства ќе бидат искористени за плаќање на обврските што ќе произлезат од договорот што ќе се склучи за ангажирање на Правен консултант за сеопфатна проценка на системот за социјална заштита во Република Северна Македонија, реф.бр. MK/ SSIP II # 1.2.16.
2. Консултантот ќе има за цел да ги анализира постојните закони кои се однесуваат на системот за социјална заштита и да предложи законски измени кои ќе ја поддржат реформата на системот..

3. Целосниот опис на проектните задачи е приложен на веб страната на Проектот за подобрување на социјалните услуги (ППСУ): https://www.ssip.mk/oglasi/  
4. Потребни  квалификации:
· Универзитетска диплома во областа на правото. Магистерски или докторски студии по право, јавна администрација, јавни политики или сродни општествени науки ќе се сметаат за предност.
· Најмалку 15 години професионално искуство во анализа на законска регулатива или во развој на политики, по можност во областа на социјална заштита, социјални услуги или реформа на јавниот сектор.
· Искуство во проценка на националното законодавство и подзаконските акти, вклучително и анализа на правни неусогласености и изготвување препораки за правни и регулаторни реформи.
· Искуство во области поврзани со системи за социјална заштита, социјална инклузија, децентрализација и обезбедување јавни услуги, вклучувајќи работа со ранливи групи и услуги во заедницата, ќе се смета за предност.

· Запознаеност со административните процедури и институционалните аранжмани на централно и локално ниво, вклучувајќи координација помеѓу министерствата, општините и давателите на услуги.

· Познавање на стандардите на ЕУ за социјална политика и меѓународните правни рамки, вклучувајќи ги релевантните инструменти за човекови права (на пр. CEDAW, UNCRPD, CRC), и искуство во поддршка на усогласувањето на националното законодавство со најдобрите меѓународни практики.

· Искуство во интегрирање на принципите на недискриминација во правната и законската анализа ќе се смета за предност. 
· Претходно учество во проекти финансирани од донатори (ЕУ, Светска банка, агенции на ОН или слични меѓународни организации) е предност.

· Претходно искуство во работа со мултидисциплинарни тимови и вклучување на јавни институции и други засегнати страни во аналитичка работа, развој на политики и реформски процеси.

· Одлично познавање на англиски и македонски јазик; познавање на дополнителни локални јазици е предност.
5. Методот за избор е “Избор на индивидуален консултант” согласно “Прописите за набавки на Светска Банка за финансирање на инвестициски проекти (ФИП) - набавки за ФИП за стоки, градежни работи, неконсултантски и консултантски услуги, (Прописи) Петто издание од септември 2023 година ”, достапно на следната веб страна: www.worldbank.org .  

6. За дополнителни информации може да се обратите во Единицата за управување со ППСУ Проектот, е-маил: maja.bundaleski@mtsp.gov.mk 
7. Министерство за социјална политика, демографија и млади ги повикува сите заинтересирани лица кои ги исполнуваат бараните квалификации да достават документи со кои ја потврдуваат својата квалификуваност (биографија на македонски и/или англиски јазик, препораки и слични документи).
8. Документите со кои се изразува интерес мора да бидат доставени најдоцна до 27.01.2026 година  електронски на маил адресaта:  maja.bundaleski@mtsp.gov.mk, со назнака: за реф.бр. MK/ SSIP II # 1.2.16. 
